

**НАРОДНО ЧИТАЛИЩЕ „ВЪЗРАЖДАНЕ – 1922“**

**НЕГУШЕВО**

**negushevo-chitalishte@abv.bg**

**Д О К Л А Д**

**ЗА ДЕЙНОСТТА НА ЧИТАЛИЩЕТО ПРЕЗ 2023 г.**

Уважаемо Настоятелство,

Уважаеми членове на Проверителната комисия,

Уважаеми членове на читалището**,**

Представяме ви информация за дейността на читалището през 2023г.

Всички планирани мероприятия по Културния календар бяха изпълнени, като някой от тях бяха разширени, а бяха добавени и накои други.

В началото на 2023 година, читалището организира празник за Бабин ден. На него бе пресъздаден традиционния обичай, имаше концерт от танцъорите, както и гости от читалищата в Осойца и Макоцево, дошли да ни поздрават с песни и изпълнения на акордеон. Всички членове на читалището участваха в подготовката на празника, вкл. и в приготвянето на богата трапеза. Благодарим!

За празника „Баба Марта“, в Арт-творителницата се изработваха мартенички. Част от тях бяха сложени в магазина за благотворителна продажба, а останалата част Диляна Балевска раздаде на възрастните жители на Негушево.

На 3ти март, за Националния празник на България, нашето читалище представи Негушево на тържественото честване на паметника на Арабаконак, организирано от Община Горна Малина. Към нас се присъединиха и нашите приятели от читалищата в Саранци и Макоцево. Читалището получи благодарствено писмо от Кмета на Общината – инж. А. Жиланов. Общината осигури транспорт до мястото на събитието. Благодарим!

Читалището инициира и подкрепя спортни мероприятия, в които се включват много желаещи. Осигурени бяха 10 спортни тениски, брандирани с надпис „Негушево“.

За международния ден на жената, 8ми март, организирахме тържество в салона. Участие взеха нашите самодейци-танцъори, а Анна Павлова поздрави гостите с песни. Личен поздрав за празника получихме и от инж. Ангел Жиланов, Кмет на Община Горна Малина. Благодарим на всички за чудесната подготовка и веселия празник!

Няколко дни по-късно, започна и подготовката на Лазарките, за да успеем да проведем традиционния обичай Лазаруване. В него взеха участие множестово дечица и техните родители, също. Получихме подкрепата на всички, както в подготовката, така и в провеждането на празника. Поради студеното време, не успяхме да обиколим цялото село, но на центъра дойдоха множество хора, за да ги поздравим и наречем за здраве и берекет.

Последва Великденската творителница, превърнала се в празник за селото, на която дечица и родители боядисваха, рисуваха и играха. Имаше танци, стихчета и песнички, изпълнени от децата.

На Великден, минахме през селото и раздадохме на възрастни жители на селото от боядисаните яйца.

На 22 април, на новоизградената сцена в Горна Малина, се проведе грандиозен концерт на всички читалищата в общината. Ние достойно представихме Негушево на тази сцена, като освен в концерта, участвахме и в кукерската програма. За концерта се подготвяхме два месеца, като бяха проведени няколко общи репетиции с нашите приятели от Чеканчево, Осойца, Саранци и Макоцево. Получихме грамота и подаръци от Общината. Благодарим!

На 30 април отбелязахме 101 годишнината на читалището, като организирахме детски празник. Всички деца се включиха в множеството игри и състезания. Дойдоха и дечица от съседните населени места в общината. Благодарим на Ангел Андреев за чудесната организация!

Май месец беше пълен с мероприятия.

На 5 май представихме Негушево на традиционния празник на с. Петково, като бяхме участници в концертната програма. Получихме грамота и подаръци.

На 6 май беше организираният от нас „Празник на доброволчеството“, който се състоя на Комкалника. Връчихме грамоти на всички, допринесли със своя труд, творчество и подкрепа, за развитието на читалището и нашата общност. Благодарим ви! На празника имаше гости и от Априлово, а ние допълнихме празника с програма танци.

На 12 май бяхме участици в празника по случай 30 годишнината на Социалния патронаж, където Кмета инж. Ангел Жиланов лично поздрави всички.

На 14 май групата по танци взе участие във фолклорния фестивал „На хоро при шопите, който се проведе в Елин Пелин. Получихме грамота и медал.

На 24 май, празника на българската писменост, просвета и култура, в читалището бе открита „Свободна библиотека“ в зоната на детския кът. Всеки има свободен достъп до нея, в т.ч. да донася, оставя или взема книга от там.

За празника бе открита и новопоставената табела на читалището. Благодарим на Михаил Танев, за нейния дизайн, направен безвъзмездно!

Проведохме и общо четене на книжки, водено от Илияна Добрева, в което се включиха дечица и родители. Децата изпълниха и песнички, свързани с празника.

На 27 май взехме участие в етно фестивал „Зазоряване“, проведен в Горна Малина и бяхме наградени с грамота. Същия следобед, представихме Негушево на празника за традиционния събор на с. Саранци.

За 1ви юни, Денят на детето, читалището организира тържество на площада. Осигурихме аниматори, а след тях имаше песни и танци, украса на цялата градинка с балони и почерпка за всички. Всички се включиха в подготовката и провеждането. Благодарим ви!

На 3 юни участвахме в концерта за събора в Чеканчево, а след това и на събора в Осойца.

На 10 юни представихме Негушево на традиционния събор в Байлово, където, заедно с домакините, направихме празника колоритен и незабравим.

На 24 юни се включихме в сутрешното бране на билки, част от фестивала Алтер Агро, а след това и в празничната програма на Осойца за Еньовден. Танцовата група участва и в програмата на Алтер Агро същия ден, а вечерта – в празничиня концерт за събора на Макоцево. Благодарим, на неуморните танцьори, за тяхната активност!

На следващия ден, 25 юни, организирахме и участвахме в 12-тата годишнина от провеждането на първия успешен референдум в България. Мястото на провеждане бе сменено в последния момент, поради лоши метереологичи условия. Община Горна Малина ни предостави ритуалната зала и заедно с участници от читалищата от всички населени места в общината и ТФ „Шопе“, направихме голям концерт. На мероприятието, което бе водено от Михаил Танев, присъстваха Кмета на Общината, инж. Ангел Жиланов, както и депутати и политици, съпричастни с каузата „За чиста природа за нашите деца“. Получихме финансова подкрепа за мероприятието от Община Горна Малина. Благодарим!

Месеците юли и август бяха наситени с редица неформални мероприятия – всяка репетиция на танцовия състав се превръщаше в малък празник за селото, игри на открито, пеене на любители, и завършваше с футболен турнир.

На 07 юли участвахме в съвместен празник с групата по танци от читалището в Осойца, а на следващия ден, представихме Негушево на тържеството по случай 120 годишнината на читалищено в Саранци.

На 19 юли се проведе концерт за събора на с. Белопопци, където, заедно с тяхното читалище и читалището в Макоцево, участвахме в празничната програма.

На 22 юли организирахме концерт на открито в нашето читалището, посветен на акордеона. Цветан Стоянов, изявен творец и наш близък приятел, изнесе концерт. Ние допълнихме програмата с танци и песни. Множество гости, от близо и далеч, присъстваха на мероприятието. Същия ден се проведе и „Лавандуловата работилничка“, организирана от църковното настоятелство при нашия храм, където с радост се включваме и ние.

През месец юли стартира и нашата „Неделна арт-творителничка“ с Илияна Добрева. Дечица и родители се събират, за да творят най-различни неща – картички, работа с камъчета и боички, клонки, мидички и прежда за апликации, плетене, шиене, кулинарни приключения и др. Децата с нетърпение очакват заниманията, които се провеждат всеки уикенд и се водят на доброволни начала. Благодарим!

На 12 август се включихме в празника на Стъргел, заедно с групи от другите читалища от общината.

На 26 август се проведе традиционния празник на община Горна Малина. На сцена бяхме заедно, всички читалища от общината. На тържеството официално връчихме на инж. Ангел Жиланов грамота, за подкрепата към нашето читалище. Ние също получихме грамота и подаръци за участието си в концерта. Благодарим!

На 6 септември, официалният празник на България, инициирахме и проведохме почистване, освежаване и боядисване на зоната около читалището, кметството и игрището, като част от кампанията „Да изчистим България заедно“. Включиха се множество доброволци, малки и големи, в т.ч. и нашия кмет. Орязахме храсти, почистихме градинки, посадихме цветя, боядисахме бордюри. Всеки продължи чистенето и пред своя дом и на своята улица. Красиво и приветливо е в Негушево!

На 9 септември, за втора година, читалището организира празник за децата - „Лятото продължава“. Имаше футболен турнир, състезателни игри, песни, танци, рисунки на асфалт, волейбол, федербал и др. Всички се включиха в подготовката и провеждането, вкл. в осигуряване на почерпката. Благодарим ви!

За 15ти септември, бяхме поканени, и с радост открихме учебната година във възстановеното училище „Cosmos International School“ в Осойца.

На 16 септември се проведе традиционния събор на Априлово, където и ние взехме участие в програмата.

През септември в читалището стартира нова група за народни танци. Репетициите се провеждат два пъти седмично, преди репетициите на групата на напредналите.

В края на месеца, танцовият състав на читалището, заедно с Анна Павлова от любителското пеене, взеха участие в XXIII национален фолклорен фестивал „При шопите в Казичене“ 2023, кадето бяхме удостоени с почетна грамота и награда – 3то място!

На 7 октомври стартирахме ново арт начинание – рисуване. На доброволни начала, Йовка води заниманията, като първото занимание проведохме на открито на Комкалника. Включиха се участници от Негушево, Саранци, Осойца и др. Заниманията се провеждат 1-2 пъти месечно, в салона на читалището или на открито, при хубаво време.

На 14 октомври, за традиционния събор на с. Негушево, читалището организира голям 3 часов концерт. Ние, заедно със 170 участиници - самодейци от всички 14 читалища в Община Горна Малина и ТФ „Шопе“, съвместно поздравихме жителите и гостите на селото. Програмата бе направена така, че гости и участници да могат да се включват и да танцуват по време на програмата. За пръв път, в Негушево имахме участници и от Григорево. Кметът на Община Горна Малина – инж. Ангел Жиланов, дойде лично да ни поздрави за празника. Благодарим на всички членове на читалището, които сътвориха чудеса и осигуриха почерпка за всички участници! Благодарим на Кмета Пенко Пенков и на църковното настоятелство, че ни подкрепиха!

На 22 октомври се проведе благотворителен концерт в Чеканчево под надслов „За децата от училището в Горна Малина – в помощ на малчуганите в нужда“. Танцовата ни група се включи, заедно с изявени ансамбли и участници. Благодарим, за възможността да подкрепим добра кауза!

На 11 ноември участвахме в откриването на „Алея на будителите“ в Осойца – инициатива, свързана с честването на „Деня на будителите“.

На 18 ноември се включихме в концерта на Долна Малина, по случай традиционния събор на селото.

В началото на декември, за втора поредна година, инициирахме и организирахме коледно тържество за всички читалища в общината – „Заедно за Коледа“, в което се включиха и ТФ „Шопе“. Получихме пълна подкрепа от Кмета инж. Ангел Жиланов, който ни предостави и място за провеждането на мероприятието - спортната зала в Горна Малина. ЦСРИ Горна Малина ни предостави маси и пейки. Всяко читалище се представи на импровизирана сцена, имаше игри, състезания и др. Малките коледарчета от Белопопци, тъпаните от Чеканчево и Общинската кукерска група, към която сме и ние, поздравиха присъстващите. Благодарим на всички!

За наближаващите Коледни празници, читалището организира украсяване на елхата пред кметството и в салона – „Коледна магия“, в който се включиха всички - и малки, и големи. Оформен бе коледният кът на сцената в салона, където с удоволствие се снимаме пред Коледния декор, осигурен от Илияна Добрева. Благодарим!

За празника, в читалището организирахме тържество за децата - „Посрещане на Коледа“. Поканихме аниматори, които пяха, танцуваха и играха с децата. Имаше и изкуствен сняг, който доведе и нашият Дядо Коледа, с пълен чувал с подаръци. Почерпката за децата бе осигурена от читалището.

Към празничните инициативи на читалището е и кукления театър за деца - „Снежко“, на 27 декември, което Театър „Мая“ изнесе в салона. Много радост и усмивки предизвика това интерактивното преживяване в множеството дечица, дошли на представлението.

За посрещане на Новата година, взехме участие в тържеството на площада в Горна Малина, организирано от Общината.

С тези мероприятия приключи 2023г.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Освен културните мероприятия през изтеклата година, читалищния секретар на читалището изпълни и множество дейности, свързани с функционирането на читалището като институция - отчети и доклади към Общината, Кмета и Общинския съвет; отчети и доклади към Регистър на народните читалища; изготвяне на Културен календар за 2024г., изготвяне на протоколи; изготвяне на покани и съобщения за събития; поддържане на Фейсбук страницата на читалището и своевременно отразяване на всички мероприятия; участия в събрания на Сдружение на читалищата в Община Горна Малина и редица други.

Тук е и мястото да обърнем внимание и на **други дейности**, касаещи читалището и провокирани от новите ни нужди:

Със съдействието на Кмета на Общината - инж. Ангел Жиланов, по подадена от нас молба за съдействие, и финансирано от Община Горна Малина, получихме и беше монтиран климатик за салона на читалището. Сега, можем да провеждаме занимания целогодишно! Благодарим!

С доброволен труд, Тодор Тодоров и Евтим Димитров прочистиха от храсти и издънки зоната около читалището! Благодарим!

За боядисване на бордюрите се включиха много ентусиасти, а боята осигури Кмета Пенко Пенков! Благодарим!

Нови масички за четене за библиотеката, столове за салона, канцеларски материали и др., са осигурени от Надка Витанова. Благодарим!

Читалището разполага с нови етажерки за свободната бибилотека, осигурени от Мариела Маркулева. Благодарим!

Благодарим и на всички, които ни предоставиха книги за свободната библиотека и детски игри и книжки за детския кът!

Благодарим на Нина Трънкова, за неуморното и своевременно отразяване на дейността на читалището в Google, You Tube и свързаните с това дейности!

Нашите неделни арт-творителнички се водят от Илияна Добрева, като освен, че е на доброволни начала, и голяма част от материалите са предоставени от нея лично. Благодарим!

Благодарим на Община Горна Малина, че оценява нашите усилия и подкрепя всичките ни инициативи, в т.ч. и финансово!

Най-важното, въпреки че го посочваме последно, е отговорното плащане на членския внос към читалището! Благодарение на него, читалището може да работи спокойно! Благодарим ви!

Ще завършим с няколко думи за планираните мероприятия за 2024г., касаещи базата на читалището и заниманията:

* Ремонт на библиотеката;
* Набавяне на нови стелажи за книгите;
* Инвентаризация и каталогизиране на библиотечните единици;
* Оформяне на кътове за четене /с новите масички и столове/;
* Провеждане на детски сбирки в библиотеката;
* Ремонт на сцената в салона – настилки, завеси и др.;
* Набавяне на още столове за салона;
* Набавяне на гардеробче за репетициите на танцьорите;
* Набавяне на озвучителна колона с микрфони;
* Ушиване на носии по автентичен модел за региона, за които имаме отпуснато бюджетиране за 2024г. от Общината.

Очакваме вашите идеи и предложения за подобряване работата на читалището и ще се радваме на всяко предложение за подкрепа в нашите начинания!

Благодарим Ви!

ПРЕДСЕДАТЕЛ: НАДКА ВИТАНОВА